

|  |  |
| --- | --- |
| **ДО****Д-Р ЛОЗАНА ВАСИЛЕВА****ЗАМЕСТНИК-МИНИСТЪР НА ЗЕМЕДЕЛИЕТО И ХРАНИТЕ И РЪКОВОДИТЕЛ НА УПРАВЛЯВАЩИЯ ОРГАН НА** **СТРАТЕГИЧЕСКИЯ ПЛАН ЗА** **РАЗВИТИЕ НА ЗЕМЕДЕЛИЕТО И****СЕЛСКИТЕ РАЙОНИ ЗА ПЕРИОДА 2023-2027 г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение и допълнение на Заповед № РД09 – 1260 от 11 декември 2024 г. на заместник-министъра на земеделието и храните и ръководител на Управляващия орган на Стратегическия план за развитие на земеделието и селските райони на Република България за периода 2023 - 2027 г., с която са утвърдени Насоки за кандидатстване по интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитие на земеделието и селските райони на Република България за периода 2023 - 2027 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

На основание чл. 68, ал. 5 от Закона за подпомагане на земеделските производители, Ви представям за издаване проект на заповед за изменение и допълнение на Заповед № РД09 – 1260 от 11 декември 2024 г. на заместник-министъра на земеделието и храните и ръководител на Управляващия орган на Стратегическия план за развитие на земеделието и селските райони на Република България за периода 2023 - 2027 г., с която са утвърдени Насоки за кандидатстване по интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитие на земеделието и селските райони на Република България за периода 2023 - 2027 г.

С проекта на заповед се предлага да се измени Раздел А. „Техническо изпълнение на заявленията за подпомагане“ от „Условия за изпълнение на одобрени заявления за подпомагане по интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитие на земеделието и селските райони на Република България за периода 2023 - 2027 г., и приложенията към тях (Приложение № 2).

В т. 5 се прецизира текста, свързан с периода на мониторинга. Мониторинговият период съгласно т. 38 от Допълнителните разпоредби на Закона за подпомагане на земеделските производители започва да тече след последното плащане, а не както е предвидено в настоящите Условия за изпълнение от подаването на заявлението за подпомагане.

В подточка 6.5 се прецизира текста, свързан с провеждането на обществените поръчки. Съгласно предложеното изменение ще може да се провеждат обществени поръчки за всички разходи от датата на подаване на заявлението за подпомагане.

В подточки 6.8 и 6.9 се прецизират текстовете, свързани с извършване на проверките дали проекта ще генерира нетни приходи след извършване на инвестицията. Стойността, над която ще се извършват тези проверки е 1 000 000 евро. Изменението е предвидено в изпълнение на прието на шестото заседание на Мониторинговия комитет на Стратегическия план решение за промени в Раздел 7.3.2.2 от Стратегическия план. Предложеното изменение е изпратено за одобрение от службите на Европейската комисия.

В съответствие с чл. 68, ал. 3 от Закона за подпомагане на земеделските производители проектът на заповед за изменение и допълнение на Заповед № РД09 – 1260 от 11 декември 2024 г. на заместник-министъра на земеделието и храните и ръководител на Управляващия орган на Стратегическия план за развитие на земеделието и селските райони на Република България за периода 2023 - 2027 г., ведно с предложените за изменение и допълнение условия за изпълнение, са публикувани на [интернет страницата](https://www.mzh.government.bg/bg/) на Стратегическия план и в Системата за електронни услуги преди тяхното утвърждаване за представяне на писмени предложения и възражения. Предоставен е срок от не по-малко от 7 (седем) дни заинтересованите лица да изпращат писмени предложения и възражения по публикуваните проекти.

Към настоящия доклад е приложен проект на Заповед за изменение и допълнение на Заповед № РД09 – 1260 от 11 декември 2024 г. на заместник-министъра на земеделието и храните и ръководител на Управляващия орган на Стратегическия план за развитие на земеделието и селските райони на Република България за периода 2023 - 2027 г. и проекта на доклад към нея.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 68, ал. 5 от Закона за подпомагане на земеделските производители предлагам да издадете заповед за изменение и допълнение на Заповед № РД09 – 1260 от 11 декември 2024 г. на заместник-министъра на земеделието и храните и ръководител на Управляващия орган на Стратегическия план за развитие на земеделието и селските райони на Република България за периода 2023 - 2027 г.

**Приложения:**

1. Проекта на заповед за изменение и допълнение на Заповед № РД09 – 1260 от 11 декември 2024 г. на заместник-министъра на земеделието и храните и ръководител на Управляващия орган на Стратегическия план за развитие на земеделието и селските райони на Република България за периода 2023 - 2027 г. и проекта на доклад към нея.

2. Проект на предложените за изменение и допълнение „Условия за изпълнение на одобрени заявления за подпомагане по интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитие на земеделието и селските райони на Република България за периода 2023 - 2027 г.

С уважение,

